Հուշարձանը տեղադրված է լեռնալանջին: Տները և այլ շինությունները կառուցվել են անկանոն տեղադրությամբ: Դրանցից համեմատաբար լավ են պահպանվել ապարանքի հյուսիս-արևմտյան բարձր բլրի վրայի 2 կից սենյակների պատերը, աշտարակաձև կառույցները և այլն: Կառույցները, որոնք պատկանել են Ջրաբերդի մելիք Ադամին, վերաբերում են 18-րդ դարի երկրորդ կեսին: Այն եղել է Ջրաբերդի մելիքական կարևոր ռազմաքաղաքական հենակետերից մեկը և ուշ միջնադարյան քաղաքաշինության ուշագրավ օրինակ է: